**แบบฟอร์มข้อมูลพื้นฐานโครงการของจังหวัดพัทลุง (ระดับกิจกรรม)**

ลำดับความสำคัญ..............

**ชื่อโครงการ** โครงการความมั่นคงทางอาหาร เพื่อการพึ่งพาตนเองอย่างยั่งยืน **วงเงิน16,997,720บาท**

**ประเด็นยุทธศาสตร์ของจังหวัด : เพิ่มขีดความสามารถภาคเกษตร อุตสาหกรรมต่อเนื่องจากการเกษตร และ**

**ผลิตภัณฑ์ชุมชนและท้องถิ่น**

**หน่วยดำเนินการ :-**

**1. หน่วยงานเจ้าภาพหลัก** สำนักงานเกษตรและสหกรณ์จังหวัดพัทลุง

**ผู้รับผิดชอบ** นายจรูญศักดิ์ สุขขุม **ตำแหน่ง** เกษตรและสหกรณ์จังหวัดพัทลุง

**หมายเลขโทรศัพท์** 074-614203

**2. หน่วยงานดำเนินกิจกรรม**

1. สำนักงานเกษตรจังหวัดพัทลุง

**ผู้รับผิดชอบ** นายสนิท พลปฐพี **ตำแหน่ง** เกษตรจังหวัดพัทลุง

**หมายเลขโทรศัพท์** 074-614203

2. สำนักงานปศุสัตว์จังหวัดพัทลุง

**ผู้รับผิดชอบ** นายไพโรจน์ อินทรศรี **ตำแหน่ง** ปศุสัตว์จังหวัดพัทลุง

**หมายเลขโทรศัพท์** 074-613297

3. สำนักงานประมงจังหวัดพัทลุง

**ผู้รับผิดชอบ** นายสิทธิสาร ศรีชุมพวง **ตำแหน่ง** ประมงจังหวัดพัทลุง

**หมายเลขโทรศัพท์** 074-604631

4. สำนักงานพัฒนาชุมชนจังหวัดพัทลุง

**ผู้รับผิดชอบ** นายเฉลิม สุขทอง **ตำแหน่ง**พัฒนาการจังหวัดพัทลุง

**หมายเลขโทรศัพท์** 074-613269

**(1) หลักการและเหตุผล**

**(1.1) ที่มา :**

องค์การอนามัยโลก (WHO)ได้ให้ความหมายของความมั่นคงด้านอาหาร หมายถึง การที่ประชาชนทุกคนสามารถเข้าถึงอาหารได้อย่างเพียงพอในทุกเวลา รวมทั้งอาหารมีความปลอดภัยและคุณค่าโภชนาการที่เพียงพอต่อการดำรงชีวิตอย่างมีสุขภาพดีและแข็งขัน ทั้งนี้ มิได้เพียงให้มีผลิตผลทางอาหารมากขึ้น แต่รวมถึงโอกาสของประชาชนที่สามารถมีรายได้ในการซื้ออาหารและจะต้องมั่นใจได้ว่าประชาชนทุกคนแม้แต่คนที่จนที่สุดในกลุ่มคนจนต้องได้รับอาหารด้วย ทั้งนี้ ต้องคำนึงถึงประโยชน์จากทรัพยากรธรรมชาติและสิ่งแวดล้อมควบคู่กันไป

พ.ร.บ.คณะกรรมการอาหารแห่งชาติ พ.ศ. 2551ความมั่นคงด้านอาหาร หมายความว่า การเข้าถึงอาหารที่มีอย่างเพียงพอสำหรับการบริโภคของประชาชนในประเทศ อาหารมีความปลอดภัยและมีคุณค่าทางโภชนาการเหมาะสม ตามความต้องการ ตามวัยเพื่อการมีสุขภาวะที่ดี รวมทั้งการมีระบบการผลิตที่เกื้อหนุนรักษาความสมดุลของระบบนิเวศวิทยาและความคงอยู่ของฐานทรัพยากรอาหารทางธรรมชาติของประเทศ ทั้งในภาวะปกติหรือเกิดภัยพิบัติ สาธารณภัยหรือการก่อการร้ายอันเกี่ยวเนื่องจากอาหาร

ตามนิยามขององค์การอาหารและเกษตรแห่งสหประชาชาติ FAO ความมั่นคงด้านอาหาร ครอบคลุมถึงการที่ประชาชนมีปริมาณอาหารเพื่อการบริโภคที่เพียงพอ มีความหลากหลายของประเภทอาหารที่ได้รับ อาหารมีคุณภาพ ซึ่งหมายถึง คุณค่าทางโภชนาการ และความสะอาดปลอดภัย และประชาชนสามารถเข้าถึงอาหารอันเกิดจากกระบวนการกระจายอย่างทั่วถึงได้ โดยมีองค์ประกอบของความมั่นคงด้านอาหาร ดังนี้

**การมีอาหาร** (Food Availability) หมายถึง การมีอาหารในปริมาณที่เพียงพอและมีคุณภาพที่เหมาะสม ทั้งการผลิตภายในประเทศ และ/หรือการนำเข้า (รวมถึงความช่วยเหลือด้านอาหาร)

**การเข้าถึงอาหาร** (Food Access) หมายถึง การเข้าถึงทรัพยากรที่เหมาะสม (สิทธิ) เพื่อการหาอาหารที่มีคุณค่าทางโภชนาการที่เหมาะสม สิทธิ มีความหมายว่า กลุ่มของอาหาร ซึ่งบุคคลใดสามารถครอบครองโดยกฎหมาย ทางการเมือง การจัดการทางเศรษฐกิจและสังคม ของชุมชนที่อาศัยอยู่ ทั้งนี้ ปัจจัยด้านการตลาดและราคาอาหาร รวมถึงอำนาจการซื้อของปัจเจกชย ซึ่งเกี่ยวข้องกับโอกาสในการจ้างงาน และการดำรงชีวิตจะเป็นปัจจัยผลักดันให้เกิดการเข้าถึงอาหาร

**การใช้ประโยชน์** (Food Utilization) หมายถึง การใช้ประโยชน์จากอาหารในการบริโภค โดยมีปริมาณอาหารที่เพียงพอ มีน้ำสะอาดในการบริโภค-อุปโภค มีสุขอนามัยและการดูแลสุขภาพที่ดี ทำให้ความเป็นอยู่ทางกายภาพได้รับการตอบสนองอย่างเพียงพอ เพื่อให้อยู่ในสถานภาพที่ได้รับคุณค่าทางโภชนาการที่ดีและบรรลุความต้องการทางกายภาพ

**เสถียรภาพด้านอาหาร** (Food Stability) หมายถึง ประชาชน หรือครัวเรือน หรือบุคคลต้องเข้าถึงอาหารอย่างเพียงพอตลอดเวลา ไม่มีความเสี่ยงในการเข้าถึงอาหารเมื่อเกิดความขาดแคลนขึ้นมาอย่างกะทันหัน เช่น วิกฤตทางเศรษฐกิจและภูมิอากาศ หรือเหตุการณ์ที่เกิดขึ้นเป็นวัฏจักร เช่น ความไม่มั่นคงด้านอาหารตามฤดูกาล เสถียรภาพด้านอาหารเกี่ยวข้องกับมิติความมั่นคงด้านอาหารทั้งในเรื่องของการมีและการเข้าถึงอาหาร

**ยุทธศาสตร์ความเข้มแข็งภาคเกษตร ความมั่นคงด้านอาหารและพลังงานภายใต้แผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555 – 2559)**ได้กำหนดยุทธศาสตร์ที่เกี่ยวข้องกับความมั่นคงด้านอาหารไว้ คือ ยุทธศาสตร์ความเข้มแข็งภาคเกษตร ความมั่งด้านอาหารและพลังงาน ทั้งนี้ แนวทางที่สำคัญภายใต้ยุทธศาสตร์นี้ ประกอบด้วย1) การพัฒนาทรัพยากรธรรมชาติที่เป็นฐานการผลิตภาคเกษตรให้เข้มแข็งและยั่งยืน2) การเพิ่มประสิทธิภาพและศักยภาพการผลิตภาคเกษตร3) การสร้างมูลค่าเพิ่มผลผลิตทางการเกษตรตลอดห่วงโซ่การผลิต4) การสร้างความมั่นคงในอาชีพและรายได้ให้แก่เกษตรกร5) การสร้างความมั่นคงด้านอาหารและพัฒนาพลังงานชีวภาพในระดับครัวเรือนและชุมชน6) การสร้างความมั่นคงด้านพลังงานชีวภาพเพื่อสนับสนุนการพัฒนาประเทศและความเข้มแข็งภาคเกษตรและ 7) การปรับระบบบริหารจัดการภาครัฐเพื่อเสริมสร้างความมั่นคงด้านอาหารและพลังงาน

**กรอบยุทธศาสตร์ด้านการจัดการด้านอาหารของประเทศไทย (พ.ศ. 2555-2559) ฉบับที่คณะรัฐมนตรีให้ความเห็นชอบแล้วเมื่อวันที่ 25 พฤศจิกายน 2553**

ในกรอบยุทธศาสตร์ฯ นี้ ได้กำหนดประเด็นยุทธศาสตร์ที่เกี่ยวกับความมั่นคงด้านอาหาร โดยมีหลักการเพื่อให้ประเทศไทยมีความมั่นคงด้านอาหารยั่งยืน และบริหารจัดการทรัพยากรเพื่อการผลิตอาหารอย่างมีประสิทธิภาพ โดยการมีส่วนร่วมของทุกภาคส่วน กลยุทธ์ ภายใต้ประเด็นยุทธศาสตร์ความมั่นคงด้านอาหาร ประกอบด้วย 10 กลยุทธ์ ได้แก่

1. การเร่งรัดปฏิรูปการถือครองที่ดินและการคุ้มครองพื้นที่การเกษตร
2. การจัดการทรัพยากรน้ำและดินเพื่อการเกษตรและป่าชุมชน
3. การสร้างความสมดุลระหว่างพืชอาหารกับพืชพลังงาน
4. การพัฒนาประสิทธิภาพการผลิตอาหาร
5. การสร้างแรงจูงใจในการทำการเกษตรและเพิ่มจำนวนเกษตรกรรุ่นใหม่
6. การส่งเสริมการเข้าถึงอาหารในระดับชุมชนและครัวเรือน
7. การปรับปรุงและพัฒนาระบบโลจิสติกส์ด้านสินค้าเกษตรและอาหาร
8. การสร้างความร่วมมือระหว่างภาครัฐ เอกชน และภาคประชาชนในการรักษาความมั่นคงด้านอาหาร
9. วิจัยและพัฒนาเทคโนโลยีและนวัตกรรมตลอดห่วงโซ่อาหาร
10. จัดระบบเพื่อรองรับความมั่นคงด้านอาหารในภาวะวิกฤติ

เพื่อให้สอดคล้องกับแผน/ยุทธศาสตร์ความมั่นคงด้านอาหารในกรอบความร่วมมือระหว่าง

ประเทศและแผนยุทธศาสตร์ความมั่นคงด้านอาหารของประเทศไทย กระทรวงเกษตรและสหกรณ์จึงได้จัดทำกรอบความมั่นคงด้านอาหาร เพื่อเป็นแผนชี้นำให้หน่วยงานที่เกี่ยวข้องภายในกระทรวงเกษตรและสหกรณ์นำไปเป็นแนวทางในการวางแผนปฏิบัติงานแบบบูรณาการ

แผนพัฒนาการเกษตรในช่วงแผนพัฒนาการเศรษฐกิจและสังคมแห่งชาติ ฉบับที่ 11 (พ.ศ. 2555 – 2559) ประเด็นยุทธศาสตร์ที่ 2 การพัฒนาที่ 2 การพัฒนาขีดความสามารถในการผลิต การจัดการสินค้าเกษตรและความมั่นคงทางอาหาร ได้กำหนดแนวทางพัฒนาโดยการเสริมสร้างการผลิตสินค้าเกษตรที่เป็นพืชอาหารและพืชพลังงานให้เกิดความมั่นคง โดยให้ความสำคัญด้านอาหารเป็นลำดับแรก และสนับสนุนให้ดำเนินมาตรการเพื่อจัดสรรผลผลิตให้เพียงพอต่อการบริโภค ด้านการผลิตสินค้าเกษตรอย่างเพียงพอ ประชากรสามารถเข้าถึงอาหาร มีการนำไปใช้ประโยชน์อย่างเหมาะสมและรักษาเสถียรภาพการผลิตอย่างยั่งยืน ภายใต้ทรัพยากรที่มีอยู่อย่างจำกัด

จังหวัดพัทลุงเป็นจังหวัดที่มีประชากรส่วนใหญ่ประกอบอาชีพเกษตรกรรม และรายได้ส่วนใหญ่ก็มาจากภาคการเกษตร โดยสัดส่วนผลิตภัณฑ์มวลรวมจังหวัด (GPP) ณ ราคาประจำปี 2554 ร้อยละ 47.71 มาจากสาขาเกษตรกรรม สินค้าเกษตรที่สำคัญ ได้แก่ ยางพารา สุกร และข้าว ทั้งนี้ จังหวัดพัทลุงยังความสำคัญของการทำการเกษตรที่มีความปลอดภัย ได้มาตรฐาน จึงได้กำหนดจุดยืนทางยุทธศาสตร์ในด้านการผลิตสินค้าเกษตรที่มีความเป็นมิตรกับสิ่งแวดล้อม และตระหนักว่าในอนาคตความสำคัญของสินค้าเกษตรซึ่งเป็นแหล่งกำเนิดของอาหารจะมีความสำคัญมากยิ่งขึ้น จึงได้กำหนดให้โครงการความมั่นคงด้านอาหารและการพึ่งพาตนเองอย่างยั่งยืนเป็นหนึ่งในโครงการตามแผนพัฒนาจังหวัดพัทลุง

**(1.2) สรุปสาระสำคัญ**

**- สภาพปัญหา/ความต้องการ**

ในสถานการณ์ปัจจุบันระบบการผลิตทางการเกษตรของจังหวัดพัทลุงได้มีการเปลี่ยนแปลง เนื่องจากสภาพทางกายภาพมีการเปลี่ยนแปลง ทั้งในด้านภูมิประเทศที่เกษตรกรได้มีการปรับเปลี่ยนพื้นที่นาข้าว ไปปลูกพืชเศรษฐกิจอื่น เช่น ยางพารา ปาล์มน้ำมัน หรือพื้นที่ถูกปรับเปลี่ยนเป็นพื้นที่ก่อสร้าง ทั้งที่เป็นที่อยู่อาศัยหรืออาคารพาณิชย์ ผนวกกับสภาพภูมิอากาศที่มีความแปรปรวน ไม่เป็นไปตามสภาพของฤดูกาล จึงส่งผลให้การผลิตสินค้าเกษตรและอาหารเพื่อรองรับความต้องการบริโภค เริ่มมีความไม่แน่นอน ดังนั้น เพื่อให้จังหวัดพัทลุงมีความมั่นคงทางด้านอาหาร สามารถพึ่งพาตนเองได้อย่างยั่งยืน และพร้อมที่จะสนับสนุนผลผลิต เพื่อรองรับความต้องการของจังหวัดอื่น จึงมีความจำเป็นที่จังหวัดพัทลุงต้องดำเนินการโครงการด้านความมั่นคงทางอาหาร

**- ความเร่งด่วน**

มีความเร่งด่วนมากที่สุด เนื่องจากปัจจุบันสถานการณ์การผลิตสินค้าเกษตร เพื่อเป็นอาหารของประชากรโลกมีแนวโน้มที่จะมีอัตราส่วนต่อผู้บริโภคลดน้อยลงอย่างต่อเนื่อง เป็นเพราะจำนวนประชากรที่มีเพิ่มมากขึ้นในขณะที่ปริมาณสินค้าเกษตรที่เป็นอาหารมีพื้นที่เพาะปลูกน้อยลง เนื่องจากพื้นที่ที่มีอยู่อย่างจำกัดได้ถูกปรับเปลี่ยนไปทำกิจกรรมอื่น ซึ่งหากไม่คำนึงถึงความสำคัญในเรื่องดังกล่าว ในไม่ช้าปริมาณอาหารก็จะมีไม่เพียงพอต่อประชาชน

**(2) ข้อมูลทั่วไปของโครงการ**

**(2.1) วัตถุประสงค์ของโครงการ**

1. เพื่อความมั่นคงทางอาหาร และเสริมสร้างความเข้มแข็งของเกษตรกรและชุมชนให้สามารถพึ่งพาตนเองได้อย่างยั่งยืน

2. เพื่อพัฒนาคุณภาพและปริมาณผลผลิตทางการเกษตรให้สอดคล้องกับความต้องการของผู้บริโภค

**(2.2) ความสอดคล้องกับแผนพัฒนาจังหวัด**

🞎 การปรับโครงสร้างเศรษฐกิจพื้นฐาน เพื่อยกระดับรายได้ พัฒนาการค้าการท่องเที่ยวและบริการ

ของจังหวัด

🗹การเสริมสร้างคุณภาพชีวิต สร้างความมั่นคงของประชาชน ตลอดจนบำรุงศาสนา และส่งเสริม

ศิลปวัฒนธรรม

🞎 การอนุรักษ์ ป้องกัน และควบคุมการใช้ทรัพยากรธรรมชาติและสิ่งแวดล้องอย่างเหมาะสม

🞎 การป้องกัน ปราบปราม และสร้างระบบการรักษาความมั่นคงของประเทศ

🞎 การเพิ่มประสิทธิภาพการบริหารจัดการ

**(2.3) ลักษณะโครงการ** (เลือกเพียงข้อเดียว)

🗹 การพัฒนาด้านเศรษฐกิจ

🞎การพัฒนาด้านสังคม 🞎การบริหารจัดการด้านทรัพยากรธรรมชาติและสิ่งแวดล้อม

🞎 ด้านการบริหารจัดการ 🞎 ด้านการรักษาความมั่นคงและความสงบ

**(2.4) สถานภาพของโครงการ**

**🗹**โครงการเดิม 🞎 โครงการใหม่

**(2.5) ประเภทของโครงการ**

🞎 พัฒนา 🗹 ดำเนินการปกติ

**(2.6) ระยะเวลาดำเนินโครงการ** 1 ปี เริ่มต้นปี 2557 สิ้นสุดปี 2558

**(2.7) สถานที่ดำเนินโครงการ**

อำเภอเมือง อำเภอควนขนุน อำเภอปากพะยูน อำเภอป่าบอน อำเภอบางแก้ว อำเภอเขาชัยสน อำเภอควนขนุน อำเภอป่าพะยอม อำเภอตะโหมด อำเภอศรีนครินทร์ อำเภอศรีบรรพต

**(3) กลุ่มเป้าหมาย และผู้มีส่วนได้ส่วนเสีย**

**(3.1)กลุ่มเป้าหมาย**ประกอบด้วย กลุ่มเกษตรกรผู้ผลิตข้าว เกษตรกรผู้ผลิตพืชผักปลอดภัย เกษตรกรผู้ผลิตปศุสัตว์ เกษตรกรผู้ทำอาชีพประมง และกลุ่มผู้ผลิตผลิตภัณฑ์ชุมชน

**(3.2) ผู้มีส่วนได้ส่วนเสีย**ประกอบด้วย ผู้บริโภคทั่วไป และผู้จำหน่ายสินค้าเกษตร

**(4) เป้าหมาย ผลลัพธ์ และผลกระทบโครงการ**

**(4.1) เป้าหมายโครงการ**

|  |  |  |  |  |  |  |
| --- | --- | --- | --- | --- | --- | --- |
| **กิจกรรม**  **ตัวชี้วัด** | **หน่วยนับ** | **ปี 2556**  **แผน**  **(ผล)\*** | **ปี 2557**  **แผน** | **ปี 2558**  **แผน** | **ปี 2559**  **แผน** | **ปี 2560**  **แผน** |
| 1. ส่งเสริมการผลิตสินค้าเกษตรเพื่อการบริโภคภายในจังหวัดและลดต้นทุนครัวเรือน  ตัวชี้วัด  ร้อยละที่เพิ่มขึ้นของปริมาณผลผลิตสินค้าเกษตรเพื่อการบริโภค   * ข้าว * พืชผัก * ปลาน้ำจืด * ปศุสัตว์   2. ตามรอยพ่อ “ขับเคลื่อนเมืองลุงพอเพียง” ยุวเกษตรกรักษ์เกษตรและสร้างบทบาทเกษตรกร  ตัวชี้วัด   * จำนวนโรงเรียนที่ได้รับการสนับสนุนอาหารกลางวันแก่นักเรียน * จำนวนศูนย์เรียนรู้เศรษฐกิจพอเพียงชุมชนที่ได้รับการพัฒนาขึ้น * จำนวนแหล่งเพาะพันธุ์ปลาของชุมชน   3. ส่งเสริมการทำการเกษตรที่เหมาะสมพับพื้นที่สู้วิกฤติยางพารา  - จำนวนเกษตรกรชาวสวนยางที่มีอาชีพเสริมรายได้เพิ่มขึ้น  - จำนวนผลผลิตข้าวเหนียวดำ  4. ยกระดับศูนย์เรียนรู้การเกษตรในชุมชน  - จำนวนเครื่อข่ายศูนย์เรียนรู้เศรษฐกิจพอเพียงชุมชน | ร้อยละ  ร้อยละ  ร้อยละ  ร้อยละ  โรง  ศูนย์  แห่ง  ราย  กิโลกรัม  เครือข่าย |  |  |  | 1  1  1  1  11  11  4  500  1  1 |  |

**(4.2) ผลลัพธ์**

จังหวัดพัทลุงมีความมั่งคงทางอาหาร โดยสามารถพึ่งพาการผลิตจากภายในจังหวัด

**(4.3) ผลกระทบ**

**เชิงบวก :** ประชากรของจังหวัดพัทลุงมีความมั่นคงทางอาหารด้วยการผลิตจากภายในจังหวัด และสามารถสนับสนุนผลผลิตแก่จังหวัดอื่นได้

**เชิงลบ : -**

**(5) แนวทางการดำเนินงาน**

**1 ส่งเสริมการผลิตสินค้าเกษตรเพื่อการบริโภคภายในจังหวัดและลดต้นทุนครัวเรือน**

* 1. เพิ่มประสิทธิภาพการผลิตข้าว (การจัดการศัตรูข้าว) เป้าหมาย 11 กลุ่ม ๆ ละ 50 ราย
  2. ส่งเสริมการปลูกพืชผักปลอดภัยจากสารพิษ เป้าหมาย 5 กลุ่ม ๆ ละ 30 ราย
  3. ส่งเสริมการเลี้ยงปลาเพื่อการบริโภคในครัวเรือนตามวิถีเศรษฐกิจพอเพียง จำนวน 200 ราย
  4. 11 อำเภอ 11 ตำบล ปศุสัตว์พัทลุง เป้าหมายตำบลละ 50 คน จำนวน 11 ตำบล/อำเภอ

**2. ตามรอยพ่อ“ขับเคลื่อนเมืองลุงพอเพียง” ยุวเกษตรกรักษ์เกษตรและสร้างบทบาทเกษตรกร**

2.1 ส่งเสริมเกษตรเพื่ออาหารกลางวันในโรงเรียน เพื่อเฉลิมพระเกียรติสมเด็นพระเทพรัตนราชสุดา เป้าหมาย 11 กลุ่ม ๆ ละ 50 ราย

2.2 สนับสนุนกิจกรรมศูนย์เรียนรู้ปรัชญาเศรษฐกิจพอเพียง

- ประชุมเชิงปฏิบัติการแกนนำหมู่บ้าน 88 ราย

- จัดเวทีประชาคมเรียนรู้วิถีชีวิตพอเพียง จัดทำแผนชีวิตพอเพียงและแผนชุมชน

- สนับสนุนวัสดุสาธิตศูนย์เรียนรู้ปรัชญาเศรษฐกิจพอเพียงชุมชน

- สร้างแกนนำชุมชนพัฒนาเครือข่ายทุนชุมชนสู่ความพอเพียง

- สนับสนุนกิจกรรมตามแผนชุมชนของหมู่บ้านต้นแบบ

2.3 แหล่งเกษตรพันธุ์ปลาเพื่อการพึ่งพาของชุมชน

**3. ส่งเสริมการทำการเกษตรที่เหมาะสมพับพื้นที่สู้วิกฤติยางพารา**

3.1 ส่งเสริมกิจกรรมทางเลือกเพื่อเสริมรายได้แก่เกษตรกรชาวสวนยางพารา เป้าหมาย 500 ราย

3.2 ส่งเสริมการปลูกข้าวเหนียวดำ เป้าหมาย 50 ราย 100 ไร่

**4. ยกระดับศูนย์เรียนรู้การเกษตรในชุมชน**

4.1 สร้างเครือข่ายศูนย์เรียนรู้เศรษฐกิจพอเพียงจังหวัดพัทลุง

4.2 ส่งเสริมการผลิตด้านปศุสัตว์ ในศูนย์เรียนรู้เศรษฐกิจพอเพียง

**(6) วิธีการดำเนินงาน** 🗹 ดำเนินการเอง 🗹 จ้างเหมา

**(7 วงเงินของโครงการ**

หน่วย : บาท

|  |  |  |  |
| --- | --- | --- | --- |
| **ปีงบประมาณ** | **เงินงบประมาณ** | **เงินนอกงบประมาณ** | **รวม** |
| 2557  2558  2559  2560 | 16,997,720 |  | 16,997,720 |
| **รวมทั้งสิ้น** | **16,997,720** |  | **16,997,720** |

**(8) วงเงินของโครงการจำแนกตามงบรายจ่าย** (ให้กรอกข้อมูลตามแบบฟอร์มรายละเอียดจำแนกตามงบรายจ่าย)

หน่วย : บาท

|  |  |  |
| --- | --- | --- |
| **รายการ** | **งบประมาณ** | **เงินนอกงบประมาณ** |
| **รวมทั้งสิ้น** | **16,997,720** |  |
| **งบดำเนินงาน**  - ค่าตอบแทน  - ค่าใช้สอย  - ค่าวัสดุ  - ค่าสาธารณูปโภค  **งบลงทุน**  - ค่าครุภัณฑ์  - ค่าที่ดินและสิ่งก่อสร้าง  **งบเงินอุดหนุน**  **งบรายจ่ายอื่น** | **15,399,720**  57,600  4,631,620  10,710,500  -  **1,598,000**  1,598,000  -  -  - |  |

**(9) ความพร้อมของโครงการ**

(9.1) พื้นที่ดำเนินโครงการ

🗹 ดำเนินการได้ทันที หมายถึง ได้ศึกษาความเหมาะสมและกำหนดพื้นที่ดำเนินการหรือได้รับอนุญาตตามกฎหมาย และสามารถดำเนินการได้ทันที

🞎 อยู่ในระหว่างเตรียมการ หมายถึง ได้ศึกษาความเหมาะสมและกำหนดพื้นที่ดำเนินการแล้ว

แต่อยู่ในระหว่างจัดเตรียมพื้นที่ หรือกำลังแก้ไขปัญหา/อุปสรรคต่าง ๆ หรือเตรียมการขออนุญาตตามกฎหมาย

🞎 อยู่ในระหว่างศึกษาความเหมาะสม และคัดเลือกพื้นที่ดำเนินการ

(9.2) แบบรูปรายการ/แผนการปฏิบัติงาน

🞎 มี และสมบูรณ์

🗹 มีแต่ยังไม่สมบูรณ์

🞎 ไม่มี

(9.3) ความพร้อมของบุคลากร เครื่องมือ และเทคนิคการดำเนินการ

\* บุคลากรมีประสบการณ์

🗹 ทั้งหมด

🞎 บางส่วน

🞎 ไม่มีประสบการณ์

\* เครื่องมือดำเนินการ

🞎 มีพร้อมดำเนินการได้ทันที

🗹 มีบางส่วนและต้องจัดหาเพิ่มเติม

🞎 ไม่มี ต้องจัดหาเพิ่มเติม

\* เทคนิคในการบริหารจัดการ

🞎 มีประสบการณ์สูง

🗹 มีประสบการณ์ปานกลาง

🞎 ไม่มีประสบการณ์

(9.4) ผลกระทบสิ่งแวดล้อม

🞎 ผ่านคณะกรรมการสิ่งแวดล้อมแห่งชาติแล้ว

🞎 อยู่ระหว่างการพิจารณาของคณะกรรมการสิ่งแวดล้อม

🞎 คณะกรรมการสิ่งแวดล้อมแห่งชาติยังไม่พิจารณา

(9.5) รายงานการศึกษาความเหมาะสม(FS)

🞎 ไม่ต้องทำรายงานการศึกษา

🞎 ต้องทำรายงานการศึกษา

(9.6) ผลตอบแทน

🞎 มีผลตอบแทนทางเศรษฐกิจ/สังคม IRR

🞎ไม่มีผลตอบแทนทางเศรษฐกิจ/สังคม IRR

**(10) วิธีการบริหารจัดการหรือการดูแลบำรุงรักษา เมื่อโครงการแล้วเสร็จ เพื่อให้เกิดความยั่งยืนของโครงการ**

แต่งตั้งคณะกรรมการในภาคประชาชนเพื่อดูแล โดยมีหน่วยงานราชการเป็นพี่เลี้ยง ให้คำแนะนำ ปรึกษา

**(11) ปัญหา อุปสรรค และข้อจำกัด**

-

**(12) แนวทางแก้ไข**

-

--------------------------------